
A.1  Pokyny pre záujemcov a uchádzačov

Časť I.

Všeobecné informácie

1. Identifikácia verejného obstarávateľa 
1.1 Obstarávateľ podľa § 7 ods. 1. písmeno d)  (ďalej len verejný obstarávateľ):

Názov organizácie: Geografický ústav SAV, v. v. i.

Adresa organizácie: Štefánikova 49, 814 73 Bratislava
IČO: 00166545
DIČ: 2021189841
IČ DPH: SK2021189841 (§7a, registrácia od 23.1.2025)
Kontaktná osoba zodpovedná za verejné obstarávanie: PS Agentúra, s.r.o., Ing. Peter Štefaňák, PhD. 
Kontaktná adresa: PS Agentúra s.r.o., Lazaretská 3/A, 811 08 Bratislava 

číslo telefónu +421 903 533 101
E - mail: info@psagentura.sk
Kontaktná osoba zodpovedná za predmet zákazky: Mgr. Daniel Michniak, PhD., riaditeľ 
2. Predmet zákazky

Názov predmetu zákazky: Batymetrický modul
Číselný kód pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO): 
Hlavný CPV kód: 
38290000-4 Prieskumné, hydrografické, oceánografické a hydrologické nástroje a prístroje

2.2 
Predpokladaná hodnota predmetu zákazky 288 265,58 Eur bez DPH

2.3
Podrobné vymedzenie predmetu zákazky tvorí časť  B.1 „Opis predmetu zákazky“ týchto súťažných podkladov a príloha č. 1 – Technická špecifikácia.
3.     Rozdelenie predmetu zákazky 
3.1 Predmet zákazky nie je rozdelený na časti. Uchádzač predkladá ponuku na celý predmet zákazky.
4.    Variantné riešenie

4.1
Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

4.2
Ak súčasťou ponuky bude aj variantné riešenie, variantné riešenie nebude zaradené 
do vyhodnotenia a nebude sa naň prihliadať.

5. Miesto a termín dodania predmetu zákazky

5.1. Miesto alebo miesta dodania predmetu zákazky: Geografický ústav SAV, v. v. i., detašované pracovisko Ďumbierska 1, 974 01 Banská Bystrica

5.2 Predpokladaná dĺžka trvania zmluvy na dodanie predmetu zákazky alebo termín ukončenia dodávky: 90 dní.

6.  Zdroj finančných prostriedkov


6.1 Predmet zákazky bude financovaný zo zdrojov Program Slovensko, Názov projektu: Rozvoj konceptu otvorenej výskumnej infraštruktúry SAV pre aplikovaný výskum v podmienkach SR.
7.    Typ zákazky
7.1
Zákazka na dodanie tovaru, uzavretá na základe § 3 ods. 2 zákona o verejnom obstarávaní v zmysle § 409 a nasl. Obchodného zákonníka na dobu určitú, s plnením predmetu zmluvy odo dňa účinnosti zmluvy: 90 dní.
7.2
Vymedzenie zmluvných podmienok na dodanie požadovaného predmetu zákazky – „Batymetrický modul“ - tvorí prílohu č. 3 súťažných podkladov (Návrh Kúpnej zmluvy). 
8.     Lehota viazanosti ponuky

8.1
Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.

8.2
Lehota na predkladanie ponúk stanovená verejným obstarávateľom je uvedená v Oznámení o vyhlásení verejného obstarávania.
8.3
Lehota viazanosti ponúk je verejným obstarávateľom stanovená na 9 mesiacov od predloženia ponuky. 
Časť II.

Komunikácia a vysvetlenie

9.     Komunikácia medzi verejným obstarávateľom, záujemcami a uchádzačmi

9.1
Poskytovanie vysvetlení, oznámenia, odovzdávanie podkladov a komunikácia (ďalej len „komunikácia“) medzi verejným obstarávateľom a záujemcami/uchádzačmi sa uskutočňuje spôsobom, ktorý zabezpečí úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade s § 20 zákona o verejnom obstarávaní.
9.2
Dorozumievanie medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní nasledovne:

9.2.1 Elektronickou formou prostredníctvom elektronickej platformy IS EPVO (ďalej len IS EPVO), ktorý zabezpečí trvalé zachytenie ich obsahu: 

- poskytnutie súťažných podkladov záujemcom, ktorým sa rozumie sprístupnenie súťažných podkladov verejným obstarávateľom na portáli IS EPVO, neobmedzený prístup k súťažným podkladom získa každý záujemca bezplatne z profilu verejného obstarávateľa t.j. v elektronickom úložisku zriadeného IS EPVO podľa § 43 ods. 2 zákona o verejnom obstarávaní na: 
https://www.uvo.gov.sk/vyhladavanie/vyhladavanie-profilov, verejný obstarávateľ neposkytne záujemcom súťažné podklady v listinnej podobe, 

- poskytnutie vysvetlení súťažných podkladov alebo inej sprievodnej dokumentácie prostredníctvom portálu IS EPVO, pokiaľ záujemcovia o vysvetlenie požiadali, 

- doplnenie informácií, uvedených v súťažných podkladoch alebo inej sprievodnej dokumentácii, ktoré zverejnil verejný obstarávateľ na portáli IS EPVO, ak je to nevyhnutné, 

- predkladanie ponuky uchádzačmi podľa požiadaviek verejného obstarávateľa, stanovených v Oznámení o vyhlásení verejného obstarávania a v týchto súťažných podkladoch, 

- odoslanie zápisnice z otvárania ponúk, 

- odoslanie žiadosti o doplnenie alebo vysvetlenie predložených dokladov, 

- odoslanie žiadosti o vysvetlenie ponuky alebo mimoriadne nízkej ponuky v rámci vyhodnocovania ponúk, doručenie vysvetlenia ponuky alebo mimoriadne nízkej ponuky v rámci vyhodnocovania ponúk, 

- doručenie bankovej záruky (v prípade ak uchádzač deklaruje zábezpeku v ponuke prostredníctvom bankovej záruky), 

- doručenie doplnenia alebo vysvetlenia predložených dokladov (doklady týkajúce sa podmienok účasti), 

- odoslanie informácie o vylúčení uchádzača z procesu verejného obstarávania ak nastanú okolnosti podľa § 40 ods. 6 a ods. 7 a ods. 8 zákona o verejnom obstarávaní alebo v prípade vylúčenia ponuky uchádzača podľa § 53 ods. 4 zákona o verejnom obstarávaní, 

- odoslanie informácie o výsledku vyhodnotenia ponúk, 

9.3
Pre účasť v elektronickom verejnom obstarávaní, resp. komunikáciu v systéme IS EPVO a pre elektronické predkladanie ponuky prostredníctvom systému IS EPVO je potrebné vykonať registráciu do informačného systému IS EPVO,  prostredníctvom ktorého je realizovaná zákazka. Po úspešnej registrácií je možné v rámci zákazky položiť otázku a predložiť ponuku. Záujemca sa zaregistruje na nasledovnej adrese: https://www.isepvo.sk/ 
9.4 Plynutie zákonných lehôt v prípade elektronickej komunikácie je odo dňa odoslania/doručenia správy. Pod pojmom „doručenie“ sa myslí, kedy bola správa doručená uchádzačovi do systému IS EPVO a nie kedy si ju uchádzač prečítal. 
9.6  Komunikácia medzi verejným obstarávateľom a záujemcami a uchádzačmi sa riadi ustanoveniami § 20 zákona o verejnom obstarávaní.

10. Vysvetlenie a doplnenie Oznámenia o vyhlásení verejného obstarávania a súťažných podkladov

10.1
V prípade nejasnosti alebo potreby objasnenia súťažných podkladov, inej sprievodnej dokumentácie a/alebo iných dokumentov poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať písomne o ich vysvetlenie priamo cez systém IS EPVO.
10.2
Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred. Verejný obstarávateľ predĺži lehotu na predkladanie ponúk primerane, alebo o celú pôvodnú dĺžku v súlade s § 21 ZOVO.
10.3
O odoslaní vysvetlenia budú záujemcovia známi systému IS EPVO upozornení notifikačným e-mailom systému IS EPVO. Predložené otázky a vysvetlenie zverejní verejný obstarávateľ aj v profile zákazky, t. j. v elektronickom úložisku zriadeného IS EPVO podľa § 43 ods. 2 ZOVO.
10.4
Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk. Verejný obstarávateľ predĺži lehotu na predkladanie ponúk primerane, alebo o celú pôvodnú dĺžku v súlade s § 21 ZOVO. O doplnení súťažných podkladov budú všetci záujemcovia známi systému IS EPVO upozornení notifikačným e-mailom systému IS EPVO v lehote podľa zákona o verejnom obstarávaní. Akékoľvek doplnenie a spresnenie sa stáva súčasťou súťažných podkladov.
11.  Obhliadka miesta realizácie predmetu zákazky

11.1
Obhliadka miesta dodania predmetu zákazky sa nevyžaduje. 
Časť III.

Príprava ponuky

12.   Vyhotovenie ponuky
12.1 
Ponuka sa predkladá elektronicky v systéme IS EPVO.

12.2
Verejný obstarávateľ požaduje, v prípade uchádzača preukazujúceho splnenie podmienok účasti v zmysle § 39 ods. 1 zákona o verejnom obstarávaní Jednotným európskym dokumentom ( ďalej len „JED“ ), aby vo svojej ponuke predložil Štandardný formulár JED-u, ktorý je dostupný na stránke: 

https://www.uvo.gov.sk/zaujemca-uchadzac/jednotny-europsky-dokument-jed alebo https://ec.europa.eu/tools/espd?lang=sklang=sk 

12.3 Potvrdenia, doklady a iné dokumenty tvoriace ponuku požadované v Oznámení o vyhlásení verejného obstarávania, prostredníctvom ktorej bol postup nadlimitnej zákazky vyhlásený a v týchto súťažných podkladoch, musia byť v ponuke predložené v elektronickej podobe ako naskenované originály alebo ich úradne osvedčené kópie, pokiaľ nie je určené inak. 
12.4 Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu, v súlade s požiadavkami, uvedenými v týchto súťažných podkladoch. Doklady a dokumenty tvoriace obsah ponuky, požadované v týchto súťažných podkladoch verejný obstarávateľ odporúča predložiť ako súbory pdf. 

12.5 Podmienkou pre úspešnú komunikáciu v systéme IS EPVO a pre úspešné predkladanie ponúk je, aby mal uchádzač príslušné technické a odborné predpoklady – technické vybavenie a odborné ovládanie systému IS EPVO. Uchádzač musí byť zaevidovaný do informačného systému IS EPVO, prostredníctvom ktorého je realizovaná zákazka. Návod ako sa zaevidovať, ako aj potrebné technické vybavenie a požiadavky na používanie systému IS EPVO sú zverejnené na portáli IS EPVO v časti Príručky. 
12.6 V súlade s § 49 ods. 5, ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. V prípade, že uchádzač ponuku vypracoval sám, Prílohu č. 5 nepredkladá.  
13.   Jazyk ponuky

13.1
Ponuka a ďalšie doklady a dokumenty vo verejnom obstarávaní sa predkladajú v štátnom jazyku (t.j. v slovenskom jazyku).

13.2
Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka (t.j. do slovenského jazyka).
14 .   Mena a ceny uvádzané v ponuke

14.1
Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR). 

14.2
Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky  MF SR č. 87/1996 Z. z., ktorou sa zákon o cenách vykonáva.

14.3
Celkovú cenu uvedie uchádzač v Návrhu na plnenie kritéria na vyhodnotenie ponúk v Prílohe č. 2.
14.4
Navrhovaná celková cena podľa bodu 14.3 tejto časti súťažných podkladov musí obsahovať cenu, ktorá zohľadní požiadavky na predmet zákazky, ktoré sú uvedené v časti B.1 „Opis predmetu zákazky“ týchto súťažných podkladov. 

14.5
Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

14.5.1  navrhovaná cena bez DPH,

14.5.2  sadzba DPH a výška DPH,

14.5.3  navrhovaná cena vrátane DPH.

14.6
Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom  DPH, uvedie v ponuke.
15.  Zábezpeka ponuky

15.1 Zábezpeka sa nevyžaduje. 
16.  Obsah ponuky

16.1
Ponuka obsahuje:

16.1.1
plnú moc pre osobu, ktorá sa registrovala v systéme IS EPVO ako „Osoba oprávnená podpisovať ponuku" a ktorá bude konať v mene všetkých osôb uchádzača, ktoré majú právo súčasne konať v mene uchádzača – predkladať platné dokumenty v systéme IS EPVO a podpisovať ponuku a v systéme IS EPVO (neplatí, ak je táto osoba jediným štatutárnym orgánom uchádzača),
16.1.2 list s identifikačnými údajmi uchádzača (v prípade skupiny dodávateľov identifikačné údaje za každého člena skupiny) s uvedením obchodného mena, adresy sídla alebo miesta jeho podnikania, mena kontaktnej osoby, telefónneho a faxového čísla a elektronickej adresy, (príloha č. 4 Súťažných podkladov) 
16.1.3 potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnej súťaži, požadované v Oznámení o vyhlásení verejného obstarávania a  podľa časti A.2 „Podmienky účasti uchádzačov“ týchto súťažných podkladov, alebo doklady nahradí Jednotným európskym dokumentom podľa § 39 zákona o verejnom obstarávaní. Súčasťou dokladov je aj vyhlásenie o neuložení zákazu účasti vo verejnom obstarávaní, ktorého predloha tvorí Prílohu č. 6 týchto podkladov, 

16.1.4
v prípade skupiny dodávateľov vystavené splnomocnenie pre jedného z členov skupiny (lídra skupiny), ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní a bude oprávnený konať v mene skupiny pre prípad prijatia ponuky, podpisu Kúpnej zmluvy a komunikácie/zodpovednosti v procese plnenia zmluvy. Splnomocnenie musí byť podpísané všetkými členmi skupiny alebo osobou/osobami oprávnenými konať v danej veci za každého člena skupiny,
16.1.5  podpísanú a nacenenú Technickú špecifikáciu podľa prílohy č. 1 Súťažných podkladov,
16.1.6
podpísaný dokument s časťou znenia obchodných podmienok dodania predmetu zákazky (Kúpna zmluva) s doplneným návrhom na plnenie kritéria určeného na vyhodnotenie ponúk. Prílohu ako súčasť Kúpnej zmluvy predloží víťazný uchádzač až pri jej podpise. (Príloha č. 3 Súťažných podkladov)
16.1.7
podpísaný a vyplnený dokument návrh na plnenie kritéria určeného verejným obstarávateľom na vyhodnotenie ponúk, (Príloha č. 2 Súťažných podkladov)
16.1.8 podľa prílohy č. 5 Súťažných podkladov, informácie o osobe, ktorej služby alebo podklady uchádzač pri vypracovaní ponuky využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. V prípade, že uchádzač ponuku vypracoval sám, Prílohu č. 5 nepredkladá. 

16.1.9 vyplnené a podpísané Čestné vyhlásenie o subdodávke podľa prílohy č. 8
16.1.10 vyplnené a podpísané Čestné vyhlásenie podľa § 32 ods 1 písm. a) podľa prílohy č. 7
16.2   Doklady a dokumenty tvoriace ponuku musia byť predložené ako naskenované originály alebo úradne overené kópie týchto dokladov alebo dokumentov, pokiaľ nie je stanovené inak. Na každom dokumente, u ktorého je to požadované, musí byť čitateľný dátum vyhotovenia, alebo overenia za účelom splnenia podmienky. 
16.3   V prípade, že sú doklady, ktoré tvoria ponuku uchádzača, vydávané orgánom
verejnej správy (alebo inou povinnou inštitúciou) priamo v digitálnej podobe,
môže uchádzač vložiť do systému tento digitálny doklad (vrátane jeho úradného
prekladu). Uchádzač je oprávnený použiť aj doklady transformované zaručenou
konverziou podľa zákona č. 305/2013 Z.z. o elektronickej podobe
výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
17.   Náklady na ponuku 

17.1
Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené na adresu verejného obstarávateľa a predložené v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk podľa bodu 8 tejto časti súťažných podkladov uchádzačom nevracajú. Zostávajú ako súčasť dokumentácie verejného obstarávania.

Časť IV.

Predkladanie ponuky

18.   Uchádzač oprávnený predložiť ponuku

18.1

Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne. Takáto skupina dodávateľov utvorená na dodanie tovaru, ktorej ponuka bude prijatá verejným obstarávateľom, nemusí vytvoriť určitú právnu formu, musí však stanoviť lídra skupiny, ktorý bude oprávnený prijímať pokyny od verejného obstarávateľa za všetkých členov skupiny a konať v mene všetkých ostatných členov skupiny v procese plnenia   Kúpnej zmluvy. Všetci členovia takejto skupiny dodávateľov utvorenej na dodanie tovaru musia jednému z členov skupiny dodávateľov udeliť splnomocnenie konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ponuky, podpisu  Kúpnej zmluvy a komunikácie/zodpovednosti v procese plnenia Kúpnej zmluvy. 

19.   Predloženie ponuky

19.1
Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako jeden z členov skupiny dodávateľov. 
19.2 Elektronickú ponuku predloží v systéme IS EPVO uchádzač, ktorý má vytvorené konto v systéme IS EPVO.

19.3 Doklady a dokumenty požadované v Oznámení o vyhlásení verejného obstarávania a podľa týchto súťažných podkladov sa budú predkladať v systéme IS EPVO elektronicky. Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf. a takto vložené do systému. 
19.4 Ak ide o elektronickú ponuku, oddelenosť a uzavretosť sa zabezpečí elektronickými prostriedkami tak, aby bola zabezpečená neporušiteľnosť a integrita jednotlivých častí, ich oddeliteľnosť a samostatné sprístupnenie.
20.   Doplnenie, vysvetlenie, zmena a odvolanie ponuky

20.1
Uchádzač môže zmeniť pripravovanú ponuku alebo jej časť/prílohy pred jej odoslaním. Po odoslaní ponuky môže do uplynutia lehoty na predkladanie ponúk túto stiahnuť alebo vymazať a  podať novú ponuku. 
Časť V.

Otváranie a vyhodnotenie ponúk

21.   Otváranie ponúk
21.1
Otváranie ponúk sa uskutoční na adrese PS Agentúra, s.r.o., Lazaretská 3/A, 811 08 Bratislava.
21.2
Dátum otvárania ponúk je uvedený v Oznámení o vyhlásení verejného obstarávania.
21.3
Verejný obstarávateľ umožní účasť na sprístupnení elektronických ponúk všetkým uchádzačom, ktorí predložili ponuku v lehote na predkladanie ponúk. Na sprístupnení elektronických ponúk môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou písomne splnomocnenou uchádzačom na jeho zastupovanie, ak sa preukáže preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie. 
22.   Vysvetlenie ponuky 
22.1
Verejný obstarávateľ v súlade s § 40 ods. 4 môže písomne požiadať uchádzača alebo záujemcu o vysvetlenie alebo doplnenie dokladov vrátane jednotného európskeho dokumentu, ak tieto slúžia výlučne na preukázanie splnenia podmienok účasti a nie sú predmetom hodnotenia ponúk, a ak tieto doklady chýbajú, sú neúplné alebo vykazujú nedostatky, pričom postupuje v súlade s princípmi rovnakého zaobchádzania a transparentnosti. Žiadosť obsahuje najmä označenie chýbajúceho dokladu alebo údaja alebo opis nejasnosti. Vysvetlením alebo doplnením možno preukázať aj skutočnosti, ktoré nastali po uplynutí lehoty na predkladanie ponúk alebo žiadostí o účasť; ak vysvetlenie alebo doplnenie spočíva v nahradení inej osoby, subdodávateľa alebo osôb určených na plnenie zmluvy, možno skutočnosti týkajúce sa novej osoby preukázať najneskôr ku dňu jej nahradenia. Uchádzač alebo záujemca doručí vysvetlenie alebo doplnenie do dvoch pracovných dní odo dňa odoslania žiadosti.
22.2
Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. 

22.3
Ak sa pri určitej zákazke javí ponuka ako mimoriadne nízka vo vzťahu k tovaru, komisia podľa § 53 ods. 2 zákona o verejnom obstarávaní písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

23.   Vylúčenie ponuky
23.1
Verejný obstarávateľ vylúči ponuku, podľa § 53 ods. 4 
23.2 Verejný obstarávateľ vylúči z verejného obstarávania uchádzača alebo záujemcu podľa § 40 ods. 6 až 8. 
23.3 Verejný obstarávateľ písomne oznámi uchádzačovi vylúčenie v súlade s § 53 ods. 6 zákona o verejnom obstarávaní.

23.4  Záujemca alebo uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) alebo sa na neho vzťahuje dôvod na vylúčenie podľa odseku 6 písm. c) až g) a odseku 7, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí záujemca alebo uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

24.   Vyhodnotenie ponúk
24.1
Vyhodnocovanie ponúk komisiou je neverejné. Verejný obstarávateľ bude postupovať v zmysle § 66 ods. 7 druhá veta zákona o verejnom obstarávaní a ponuky najprv vyhodnotí podľa kritéria na vyhodnotenia ponúk. 

24.2
Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
25.   Dôvernosť procesov verejného obstarávania

25.1
Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné.

25.2
Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. 

25.3
Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi (zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).
25.4 
Verejný obstarávateľ môže hospodárskym subjektom uložiť povinnosti zamerané na ochranu dôverných informácií, ktoré sprístupňuje počas priebehu verejného obstarávania.
25.5 Verejný obstarávateľ má za to, že predložením ponuky uchádzač zabezpečí poskytnutie osobných údajov v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR). Spoločnosť PS Agentúra, s.r.o., IČO: 47383429, je pri poskytovaní služieb verejného obstarávania sprostredkovateľom v zmysle článku 4 bodu 8 GDPR. Ďalšie informácie o spracúvaní osobných údajov môžete nájsť zverejnené na webovom sídle https://www.psagentura.sk/gdpr.html.
Časť VI.

Prijatie ponuky

26.  Informácia o výsledku vyhodnotenia ponúk

26.1
Verejný obstarávateľ bude postupovať v zmysle § 66 ods. 7 druhá veta zákona o verejnom obstarávaní a vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
26.2  V súlade s § 55 zákona o verejnom obstarávaní komisia vyhodnotí splnenie požiadaviek na predmet zákazky a splnenie podmienok účasti u uchádzača, ktorý sa umiestnil na prvom mieste v poradí. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ písomne požiada uchádzača/uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa § 40. Požiadavky na predmet zákazky verejný obstarávateľ a obstarávateľ vyhodnotia podľa § 53.
26.3 Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti u ďalšieho uchádzača alebo uchádzačov v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
26.4 Každému uchádzačovi, ktorého ponuka bola vyhodnotená, bude doručené oznámenie o výsledku vyhodnotenia ponúk. Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V oznámení verejný obstarávateľ uvedie identifikáciu úspešného uchádzača a informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

27.  Uzavretie zmluvy

27.1
Ak neboli doručené námietky podľa § 170, verejný obstarávateľ môže uzavrieť zmluvu s úspešným uchádzačom podľa § 56  ZOVO
27.2 Ak boli doručené námietky, verejný obstarávateľ a obstarávateľ môžu uzavrieť zmluvu, podľa § 56 ods. 3. 

 27.3
Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. 
27.4
Ak uchádzač odmietne uzavrieť zmluvu, alebo do desiatich pracovných dní odo dňa, keď bol na ich uzavretie vyzvaný neposkytne súčinnosť podľa odseku §56 ods. 5, verejný obstarávateľ môže uzavrieť zmluvu s uchádzačom ktorý sa umiestnili na nasledujúcom mieste v poradí. 

27.5 Ak nie je potrebné podľa § 56 ods. 7 určiť dlhšiu lehotu, úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do desiatich pracovných dní odo dňa uplynutia lehoty podľa § 56 odsekov 2 až 4, ak bol na ich uzavretie písomne vyzvaný.

27.6 Ak úspešný uchádzač neposkytne súčinnosť podľa § 56 ods. 7, verejný obstarávateľ je povinný ho bezodkladne informovať o tom, že s ním nebude uzavretá zmluva spolu s uvedením dôvodov. Ak neboli doručené námietky podľa § 170 ods. 4, verejný obstarávateľ môže uzavrieť zmluvu s uchádzačom, ktorý sa umiestnil na nasledujúcom mieste v poradí najskôr jedenásty deň odo dňa odoslania informácie podľa prvej vety.

27.7 V zmysle § 11 ZVO je verejný obstarávateľ oprávnený uzavrieť zmluvu s uchádzačom, ktorý má povinnosť zapisovať sa do registra partnerov verejného sektora až od momentu keď bude tento uchádzač zapísaný v registri partnerov verejného sektora. Partner verejného sektora musí byť zapísaný v registri partnerov verejného sektora počas celého trvania zmluvy. Oprávnená osoba partnera verejného sektora je povinná identifikovať konečného užívateľa výhod pri prvom zápise do registra a následne v zmysle § 11 zákona č. 315/2016 Z.z. o registri partnerov verejného sektora a o zmene a doplnení niektorých zákonov, okrem iného aj k 31. decembru kalendárneho roka.
Rovnaké ustanovenie platí pre subdodávateľa podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
A.2  Podmienky účasti uchádzačov
	Uchádzač v ponuke vkladá doklady preukazujúce splnenie podmienok účasti elektronicky do systému IS EPVO v pdf naskenovanej forme originálov alebo úradne osvedčených kópií, ak nie je stanovené inak.


1. Podmienky účasti na preukázanie osobného postavenia

1.1 Uchádzač musí spĺňať podmienky účasti na preukázanie osobného postavenia v súlade s § 32 ods. 1.

1.2 Uchádzač alebo záujemca nie je povinný predkladať doklady podľa § 32 ods. 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa § 32 ods. 2 písm. a), je povinný na účely preukázania podmienky podľa §32 ods. 1 písm. a) poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov. Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov. Verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa § 32 ods.  2 sa z dôvodu použitia údajov z informačných systémov verejnej správy nepredkladajú.
1.3 Podmienky účasti podľa §32 ods.1 písm. a) musí spĺňať aj iná osoba ako osoba podľa § 32 ods. 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety. Čestné vyhlásenie tvorí prílohu č. 6 týchto súťažných podkladov. 

1.4 Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť. 
2. Podmienky účasti na preukázanie technickej spôsobilosti a odbornej spôsobilosti
2.1 Uchádzač musí spĺňať podmienky účasti na preukázanie technickej spôsobilosti a odbornej spôsobilosti v súlade s § 34 ods. 1 písm. a).

Uchádzač preukáže, že v období posledných troch rokov pred vyhlásením verejného obstarávania riadne realizoval najmenej 5 zákaziek, ktorých predmetom bol zber a spracovanie dát metódou leteckého laserového skenovania pomocou UAS. Splnenie tejto podmienky uchádzač preukáže predložením referencií potvrdených koncovým zákazníkom.

Každá z referenčných zákaziek musí zahŕňať realizáciu v rozsahu najmenej 5 km v prípade líniových objektov alebo najmenej 25 ha v prípade plošných objektov.

Z uvedených referenčných zákaziek musia najmenej 2 zákazky zahŕňať aj realizáciu klasifikácie mračna bodov minimálne do nasledujúcich tried: 

· 1-Neklasifikované, 

· 2-Terén, 

· 3-Nízka vegetácia, 

· 4-Stredná vegetácia, 

· 5-Vysoká vegetácia, 

· 6-Budovy, 

· 7-Šum/Low point. 

Uchádzač preukáže, že v období posledných troch rokov pred vyhlásením verejného obstarávania riadne realizoval najmenej 1 zákazku, ktorá preukazuje schopnosť vykonať boresight kalibráciu leteckého laserového skenera. Splnenie tejto podmienky uchádzač preukáže predložením referencie potvrdenej koncovým zákazníkom. Zoznam referencií musí obsahovať názov zákazky, predmet a rozsah plnenia zákazky, lehoty plnenia zákazky a identifikáciu odberateľa zákazky s uvedením kontaktu osoby, ktorá referenciu môže potvrdiť. Referencia musí byť potvrdená oprávneným zástupcom odberateľa. Uchádzač predloží referenciu vo forme skenu podpísaného dokumentu alebo elektronického dokumentu podpísaného kvalifikovaným elektronickým podpisom.

Zoznam referencií musí obsahovať názov zákazky, rozsah plnenia zákazky, cenu plnenia zákazky, predmet plnenia zákazky (účel), lehoty plnenia zákazky a identifikáciu odberateľa zákazky s uvedením kontaktu na osobu, ktorá referenciu môže potvrdiť. Každá referencia musí byť potvrdená oprávneným zástupcom odberateľa. Uchádzač predloží referenciu vo forme skenu podpísaného dokumentu alebo elektronického dokumentu podpísaného kvalifikovaným elektronickým podpisom.

2.2 Uchádzač musí spĺňať podmienky účasti na preukázanie technickej spôsobilosti a odbornej spôsobilosti v súlade s § 34 ods. 1 písm. m) bod 2 v nadväznosti na §38 od. 13.

Uchádzač predloží platný doklad pilota, ktorý je držiteľom platného Osvedčenia o teoretických vedomostiach pilota na diaľku pre podkategóriu OPEN A3 (alebo vyššiu). Uchádzač zároveň preukáže, že je registrovaný ako prevádzkovateľ UAS na Dopravnom úrade Slovenskej republiky alebo v príslušnom registri členského štátu Európskej únie, a to predložením platného dokladu o registrácii prevádzkovateľa UAS..

2.3 Uchádzač musí spĺňať podmienky účasti na preukázanie technickej spôsobilosti a odbornej spôsobilosti v súlade s § 34 ods. 1 písm. m).

Uchádzač predloží platné Potvrdenia o priemyselnej bezpečnosti podnikateľa vydané Národným bezpečnostným úradom Slovenskej republiky podľa § 50 ods. 1 zákona č. 215/2004 Z. z. o ochrane utajovaných skutočností a o zmene a doplnení niektorých zákonov, pričom požadovaný stupeň utajenia musí byť minimálne „Dôverné“ podľa § 64 ods. 1 a 2 uvedeného zákona.
3. Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 Pokiaľ hospodársky subjekt predbežne nahradil doklady na preukázanie splnenia podmienok účasti určené verejným obstarávateľom jednotným európskym dokumentom (Príloha č. 4), vyplní ho v súlade s  manuálom k vypĺňaniu jednotného európskeho dokumentu, ktorý je možné stiahnuť na linku 
https://www.uvo.gov.sk/legislativametodika-dohlad/jednotny-europsky-dokument-605.html
4. Jednotný európsky dokument obsahuje aktualizované vyhlásenie hospodárskeho subjektu, že

a) neexistuje dôvod na jeho vylúčenie,
b) spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ obmedzil počet záujemcov,
c) poskytne verejnému obstarávateľovi na požiadanie doklady, ktoré nahradil jednotným európskym dokumentom.

5. Hospodársky subjekt v jednotnom európskom dokumente podľa manuálu riadne vyplní:

Časť II : Informácie týkajúce sa hospodárskeho subjektu – oddiely A, B, C, D

Časť III: Dôvody na vylúčenie – oddiely A, B, C, D

Časť IV : Podmienky účasti – oddiel A, C
Časť VI: Záverečné vyhlásenia – uchádzač  uvedie dátum, miesto a podpis štatutárneho orgánu

Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
Všetky doklady musia byť predložené ako kópia originálu alebo úradne overenej kópie prípadne ako dokument s elektronickým zaručeným podpisom a doklady podľa § 32 ods. 2 písm. a) až d) nesmú byť staršie ako tri mesiace. 

A.3  Kritériá na vyhodnotenie ponúk a pravidlá ich uplatnenia

1. Určenie kritérií a pravidlá ich uplatnenia:

Verejný obstarávateľ zvolil pre vyhodnotenie ponúk zadávanej zákazky postup na základe najnižšej ceny s DPH.
Toto kritérium obsahuje cenu predmetu zákazky s DPH. Cena musí obsahovať všetky náklady na dodanie tovaru.

Uchádzač na samostatnom liste predloží vypracované plnenie kritérií určených verejným obstarávateľom na hodnotenie ponúk, pričom musí platiť, že údaj uvedený týkajúci sa kritéria – cena s DPH musí byť zhodná s údajom uvedeným v návrhu Kúpnej zmluvy. Tento list musí byť podpísaný uchádzačom. Viď príloha č. 2.

Uchádzač, ktorý nie je platiteľom DPH skutočnosť, že nie je platiteľom DPH uvedie v ponuke a v návrhu Kúpnej zmluvy.
Úspešným uchádzačom verejnej súťaže sa stane ten uchádzač, ktorého ponuka bude mať najnižšiu cenu s DPH.
B.1 Opis predmetu zákazky

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

Podrobnú špecifikáciu predmetu verejného obstarávania „Batymetrický modul“ obsahuje Príloha č. 1, ktorú uchádzač vyplní.
B.2 Spôsob určenia ceny

1. Cena za obstarávaný predmet zákazky musí byť stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

2. Výslednú cenu uvedie uchádzač v Prílohe č. 2 týchto súťažných podkladov.

3. Ceny ponúkané uchádzačom musia vyjadrovať cenovú úroveň v čase, kedy bola ponuka podaná verejnému obstarávateľovi.
B.3  Obchodné podmienky dodania predmetu zákazky

Obchodné podmienky dodania predmetu zákazky sú uvedené v návrhu Kúpnej zmluvy, ktorý tvorí prílohu č. 3 týchto súťažných podkladov.
V zmluve vyplní uchádzač identifikačné a kontaktné údaje zhotoviteľa a cenu diela v Článku IV. v bode 4.4.
Prílohy súťažných podkladov:

Príloha č. 1 – Technická špecifikácia

Príloha č. 2 – Návrh na plnenie kritérií na vyhodnotenie ponúk

Príloha č. 3 – Kúpna zmluva 
Príloha č. 4 – Identifikačné údaje 
Príloha č. 5 – Informácie o osobe, ktorej služby alebo podklady uchádzač pri vypracovaní ponuky využil
Príloha č. 6 – Čestné vyhlásenie o neuložení zákazu účasti vo verejnom obstarávaní

Príloha č. 7 – Čestné vyhlásenie podľa § 32 ods. 7

Príloha č. 8 – Čestné vyhlásenie o subdodávke

